


POLUGODIŠNJE IZVJEŠĆE O PROVEDBI PROVEDBENOG PROGRAMA GRADA MAKARSKE od 1. siječnja 2022. do 30. lipnja 2022.



Makarska, kolovoz 2022.

1. **PREGLED STANJA U UPRAVNOM PODRUČJU**

U prosincu 2022. Gradonačelnik Grada Makarske donio je Provedbeni program Grada Makarske na razdoblje od 2022. do 2025. sukladno Zakonu o sustavu strateškog planiranja i upravljanja razvojem Republike Hrvatske (Narodne novine br. 123/17) i Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (Narodne novine, br 89/18).

Obveza izrade i podnošenja polugodišnjeg i godišnjeg izvješća o provedbi provedbenih programa samoupravnih jedinica propisana je odredbama Pravilnika o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave (Narodne novine br. 6/19).

Polugodišnje izvješće je izvješće o napretku u provedbi mjera, aktivnosti i projekata te ostvarivanju pokazatelja rezultata koje je Grad Makarska tijekom razdoblja od 1. siječnja 2022. do 30. lipnja 2022. realizirao.

Predmetno izvješće sastoji se od:

* Tekstualnog dijela izvješća u word formatu i
* Tabličnog predloška izvješća u .xclx formatu.

Provedbenim programom Grada Makarske definirano je ukupno 12 područja iz djelokruga upravnih odjela gradske uprave na koje se stavlja naglasak, to su:

Unutar svake mjere vidljiv je napredak, dok su neke od njih i realizirane. Promjene unutar mjera koje su imale značajan utjecaj na ostvarenje rezultata provedbenog programa Grada Makarske tijekom izvještajnog razdoblja su reorganizacija Gradske uprave Grada Makarske, rada, te provedba digitalizacije poslovanja i poslovnih procesa unutar Gradske uprave, gradskih javnih ustanova i trgovačkih društava.

Iako je RS3. ZELENA I DIGITALNA TRANZICIJA SC8. Ekološka i energetska tranzicija za klimatsku neutralnost P1. Zaštita prirodnih resursa i borba protiv klimatskih promjena P2. Energetska samodostatnost i tranzicija za čistu energiju, mjera Zaštita okoliša, klimatske promjene, energetska učinkovitost i obnovljivi izvori energije, zasebna kao takva unutar Provedbenog programa, veliki naglasak kroz provedbu svih javnih politika je upravo **naglasak na zaštiti okoliša te provedbi mjera energetske učinkovitosti te** **obnovljivih izvora energije** kroz sve ostale definirane mjere, odnosno provedbu ovih aktivnosti i unutar ostalih mjera.

* Unutar RS2. JAČANJE OTPORNOSTI NA KRIZE SC6. demografska revitalizacija i bolji položaj obitelji P1. Ublažavanje negativnih demografskih trendova i izgradnja poticajnog okruženja za mlade i obitelj, okviru **mjere Prostornog i urbanističkog planiranja**, intencija je Grada Makarske kvalitetno upravljanje prostorom, te su stoga u tijeku Izmjene i dopune Prostornog plana uređenja Grada Makarske, odnosno obrađuju se primjedbe zaprimljene u tijeku javnog uvida koje će se sukladno Zakonu o prostornom uređenju prezentirati u javnom raspravi. Izmjene Prostornog plana pokušat će zaliječiti i poboljšati prostor koji je dugo godina devastiran. Upravo stoga, kod početne vrijednosti pokazatelja rezultata u Provedbenom programu Grada Makarske broj izdanih građevinskih dozvola nema intenciju rasti na godišnjoj bazi, već ostaje isti, dok broj izdanih uporabnih dozvola čak ima i tendenciju pada, a sve u svrhu zaštite prostora i njegova kontroliranog razvoja.
* U okviru RS2. JAČANJE OTPORNOSTI NA KRIZE, SC6. demografska revitalizacija i bolji položaj obitelji P1. Ublažavanje negativnih demografskih trendova i izgradnja poticajnog okruženja za mlade RS1. ODRŽIVO GOSPODARSTVO I DRUŠTVO SC2. Obrazovani i zaposleni ljudi P1. Pristupačnost ranog i predškolskog odgoja i obrazovanja P2. Stjecanje i razvoj temeljnih i strukovnih kompetencija P3. Unaprjeđenje visokog obrazovanja P4. Usklađeno i perspektivno tržište rada **mjere Odgoj, obrazovanje, demografija i briga o mladima**, planirana je dodjela aktivnost *stipendija* makarskim studentima. S obzirom da natječaj za dodjelu stipendija još uvijek nije objavljen, unutar ovog pokazatelja nema ostvarenja, međutim njegovo ostvarivanje se očekuje do konca godine. U ovoj godini u okviru programa dodjele stipendija studentima Upravni odjel za javne potrebe i društvene djelatnosti priprema i određene promjene temeljene na potrebama studenata, ali i razvojnim potrebama grada. Vezano za aktivnost *Udio učenika kojima je omogućena jednosmjenska nastava* nema napretka kod ostvarivanja pokazatelja, međutim Grad Makarska ulaže značajne napore kod rješavanja imovinsko-pravnih odnosa Osnovne škole Stjepana Ivičevića s ciljem prijave projekta nadogradnje/dogradnje škole na natječaj za financiranje projekta iz Nacionalnog plana za oporavak i otpornost. Kod aktivnosti *Ukupan broj upisane djece u vrtić*, DV Biokovsko zvonce je u 2021. godini upisao 577 djece. Pokazatelja kod ove aktivnosti nema s obzirom da je natječaj za upis djece u vrtić u tijeku, ali se postizanje pokazatelja očekuje do konca godine. Projektom koji je u završnoj fazi realizacije „Izgradnja i opremanje vrtića i jaslica Zelenka“ Grad Makarska osigurat će dostupnost predškolskog odgoja i obrazovanja za 148 djece s područja Grada Makarske koji trenutno ne postoje. Cilj projekta je izgraditi novu zgradu dječjeg vrtića te omogućiti upis za 148 djece koji će biti smješteni u 9 skupina, 5 vrtićke dobi (1 skupina djece s TUR), 4 jasličke dobi te ukupno cca 1700 m2 bruto korisne površine. Statistički, Dječji vrtić "Biokovsko zvonce" Makarska evidentira prosječan broj upisane djece u zadnje 4 godine – 492, dok su upisi za pedagošku godinu 2022./2023. u tijeku te je za sada prijavljeno 410 starih korisnika i 273 nova korisnika, sveukupno 683 djece. Navedene brojke, odnosno trenutno stanje u okviru upisa 2022/2023 pokazuje značajno povećanje novih korisnika te veće potrebe za kapacitetima vrtića, ali i potrebu za unapređenjem infrastrukture u području RPOO. Konačno se zaključuje da je bez obzira na demografske trendove popunjen maksimalan kapacitet vrtića te da je za zadovoljavanje potreba za upisom potrebna izgradnja novih cca 200 kapaciteta. Predmetnim projektom ovaj problem u potpunosti se rješava, uz naravno ovaj projekt izgradnje vrtića koji je u završnoj fazi.
* Kod RS2. JAČANJE OTPORNOSTI NA KRIZE SC5. Zdrav, aktivan i kvalitetan život P3. Dostojanstveno starenje P4. Socijalna solidarnost i odgovornost, **mjere Socijalna skrb** aktivnost *Broj korisnika stalne pomoći* kao ciljana vrijednost u 2021. utvrđeno je 87 korisnika, dok je kao ciljana vrijednost definirano 88 korisnika, a već u prvoj polovici godine, u okviru ovog izvješća dodijeljeno je 92 stalne pomoći te je ova aktivnost u cijelosti ostvarena. Kod rezultata *Broj potpora,* uvedene su nove potpore, i to: pravo na mjesečni novčani iznos podnositelju zahtjeva čiji je član kućanstva pelena za inkontinenciju, pravo na jednokratnu studentsku potporu redovitom studentu, pravo na naknadu troškova prijevoza učenika srednje škole, pravo na novčani poklon Grada Makarske posvojitelju te pravo na sufinanciranje troškova medicinski pomognute oplodnje. Dakle četiri nove socijalne potpore, ukupno 19, kojima se direktno utječe na poboljšanje njihova statusa i kvalitete života u gradu. Grad Makarska sufinancira 13 programa i 9 *projekata udruga* iz zdravstva i socijalne skrbi, ukupno 22.
* U okviru RS1. ODRŽIVO GOSPODARSTVO I DRUŠTVO SC1. konkurentno i inovativno gospodarstvo P3. Razvoj znanosti i tehnologije P5. Poticanje razvoja kulture i medija RS2. JAČANJE OTPORNOSTI NA KRIZE SC5. Zdrav, aktivan i kvalitetan život P2. Zdravlje, zdrave prehrambene navike i aktivni život kroz sport, **mjere Kultura, tjelesna kultura i sport**, aktivnost *Broj objekata kulturne* namjene kao početnu vrijednost bilježi 6 te je inicijalno planirana ista ciljana vrijednost u 2022. Međutim, Grad Makarska upravo je segment kulture prepoznao kao turističko-razvojni potencijal te je u tijeku izrada Strategije razvoja kulturnog turizma koja definira daljnji razvoj i upravljanje objektima kulturne namjene te već do konca 2022. očekujemo značajan iskorak u ovom segmentu. U dijelu aktivnosti koje se odnose na aktivnost *Manifestacije koje organizira Grad Makarska* napravio je također značajne promjene, odnosno strateški okvir za razvoj istih. Naglasak je na oživljavanju stare gradske jezgre, njenoj zaštiti te uključivanju civilnog i privatnog sektora u njenu revitalizaciju. Pravilnik o njenoj zaštiti je usvojen i na snazi, dok se organizacijom manifestacija već u prvoj godini vide ogromne promjene. U dijelu *Programa koje provode udruge* u prvih 6 mj. je održano 12 programa i manifestacija iz kulture i sporta, te 8 redovnih programa.
* RS3. ZELENA I DIGITALNA TRANZICIJA SC8. Ekološka i energetska tranzicija za klimatsku neutralnost P1. Zaštita prirodnih resursa i borba protiv klimatskih promjena P2. Energetska samodostatnost i tranzicija za čistu energiju, mjere **Zaštita okoliša, klimatske promjene, energetska učinkovitost i obnovljivi izvori energije** u okviru gradskih upravnih odjela, trgovačkih društava u sustavu Grada, javne ustanove i civilnoga društva napravljene su promjene u dijelu koji se odnosi na mjere zaštite okoliša i gospodarenja otpadom, a osobito u dijelu energetske samodostatnosti i tranzicije za čistu energiju, energetsku učinkovitost i obnovljive izvore energije. Po prvi puta Grad Makarska nabavlja električna vozila, izrađuje se SECAP kao strateški okvir koji će doprinijeti ovom razvojnom cilju, a u tijeku je i provedba prve sunčane elektrane na objekt Gradske sportske dvorane – najvećeg sportsko-društvenog objekta u Makarskoj. Ovim projektom ostvarit će se značajne uštede energije i smanjenja ispuštanja CO2 u atmosferu.
* RS2. JAČANJE OTPORNOSTI NA KRIZE SC7. Sigurnost na stabilan razvoj P4. Jačanje otpornosti na rizike od katastrofa i unaprjeđenje sustava civilne zaštite P5. Unaprjeđenje sustava vatrogastva, **mjera Civilna zaštita** u prvoj polovici godine ostvaruje odlične rezultate. Naime, **nabavljeno je novo vatrogasno navalno vozilo** 3000 lit vode, uz sufinanciranje Grada Makarske, kao i u Crvenom križu - nabavljen je novi kombi. *Ukupan broj pripadnika sustava civilne zaštite* na očekivanoj je razini, kao i broj *intervencija*. U polugodišnjem razdoblju ostvarene su značajne promjene što se tiče bolje i kvalitetnije organizacije svih službi u sustavu kao i odlične komunikacije sa Gradom Makarska.
* RS3. ZELENA I DIGITALNA TRANZICIJA SC10. Održiva mobilnost P2. Uspostava novih prometnih procesa u svim vidovima prometa i autonomnih sustava za mobilnost P3. Razvoj pomorskog prometa i prometa unutarnjim vodnim putovima, **mjera Promet i održavanje javnih prometnica** značajno za spomenuti kako je u tijeku izrada SUMP-a – Plana održive urbane mobilnosti kao strateškog plana dizajniranog kako bi se zadovoljile potrebe mobilnosti građana s ciljem postizanja bolje kvalitete života. Upravo će ovaj strateško-planski dokument doprinijeti realizacije predmetnog cilja.
* RS1. ODRŽIVO GOSPODARSTVO I DRUŠTVO SC1. konkurentno i inovativno gospodarstvo P1. Razvoj globalno konkurentne, zelene i digitalne industrije P2. Razvoj poduzetništva i obrta 3. Razvoj znanosti i tehnologije 4. Razvoj održivog, inovativnog i otpornog turizma RS3. ZELENA I DIGITALNA TRANZICIJASC11. Digitalna tranzicija društva i gospodarstva P1 Digitalna tranzicija gospodarstva, **mjera Gospodarski razvoj**, odnosi se na rad Javne ustanove Makarska razvojna agencija MARA, odnosno na dio aktivnosti usmjerene na gospodarski razvoj. U promatranom razdoblju zaključuje se kako je ova mjera u dijelu koji se odnosi na ukupan broj poduzetnika kojima pružena besplatna usluga savjetovanja realizirana te je čak pokazatelj premašio ciljane rezultate. Početna vrijednost rezultata odnosi se na broj poduzetnika u bazi JU Mara 2021. dok se ciljana vrijednost odnosi na ukupan broj poduzetnika u bazi zaključno s 2022. Doprinos ovog pokazatelja je 65 novih poduzetnika, te je ovaj rezultat u potpunosti ostvaren kao i broj korisnika potpore za MSP-e, odnosno potpora iz EU fondova. Početna vrijednost kod rezultata ukupan broj poslovnih planova bio je 47, dok je u promatranom razdoblju ovaj rezultat u potpunosti postignut te premašuje ciljanu vrijednost.
* RS1. ODRŽIVO GOSPODARSTVO I DRUŠTVO SC3. Učinkovito i djelotvorno pravosuđe, javna uprava i upravljanje državnom imovinom P2. Borba protiv korupcije P3. Kompetentna, dostupna i učinkovita javna uprava RS3. ZELENA I DIGITALNA TRANZICIJA SC11. P2. Digitalizacija javne uprave i pravosuđa P4. Razvoj digitalnih kompetencija i digitalnih radnih mjesta RS4. SC13. Jačanje regionalne konkurentnosti P2. Razvoj pametnih i održivih gradova, **mjera Lokalna uprava i administracija** važna je u kontekstu digitalizacije rada Gradske uprave. Proces digitalizacije je u tijeku, isti sufinanciran sredstvima Fonda za zaštitu okoliša i energetsku učinkovitost, radi čega je *Broj zaposlenika koji su sudjelovali na stručnim seminarima* sada 30, od planiranih 8. Ovi seminari odnose se na digitalizaciju njihova rada. U promatranom razdoblju *digitalizirana je jedna nova usluga* koju pruža Grad Makarska – usluga digitalnog plaćanja parkinga preko aplikacije Keks Pay. Procedura izmjena i dopuna Prostornog plana je u tijeku i odvija se prema predviđenom planu. Procedura izrade UPU-a naselja Moča je završena, a očekuje se da će biti dio dnevnog reda na sjednici Gradskog vijeća u drugoj polovici 2022. god. a konačnom realizacijom projekta digitalizacije rada do konca godine bit će vidljivi značajni rezultati i promjene. Vezano za *izradu strateško-planskih dokumenata* u tijeku je izrada Strategije razvoja kulturnog turizma, Akcijskog plana za energetski i klimatski održivi razvoj - SECAP te Strateški plan održive urbane mobilnosti - SUMP, a do konca godine od navedenih bit će usvojene i na snazi dvije strategije.
* RS2. JAČANJE OTPORNOSTI NA KRIZE SC5. Zdrav, aktivan i kvalitetan život P1. Kvalitetna i dostupna zdravstvena zaštita i zdravstvena skrb, **mjera Zdravstvo i zdravstvena zaštita.** Grad Makarska je osigurao financiranje Tima 2 u Hitnoj pomoći, Kardiologe i medicinsku sestru kao i rengenologe s medicinskom sestrom. U planu je još financiranje i dječjeg kirurga.
* RS1. ODRŽIVO GOSPODARSTVO I DRUŠTVO SC1. Konkurentno i inovativno gospodarstvo P4. Razvoj održivog, inovativnog i otpornog turizma SC 4. Globalna prepoznatljivost i jačanje međunarodnog položaja i uloge Hrvatske P1. Jačanje položaja Hrvatske unutar Europske unije P. 2. Jačanje položaja Hrvatske u srednjoj Europi i Sredozemlju, **mjera Turizam** - u tijeku je provedba projekta Endemic Pathway koji za cilj ima stvaranje nove zajedničke turističke ponude u zaštićenim područjima: Biokovski botanički vrt Kotišina, Tivatska Solila te Park prirode Hutovo Blato. Projekt se provodi u suradnji sa partnerima iz Crne Gore i Bosne i Hercegovine. Procedura izmjena i dopuna Prostornog plana je u tijeku i odvija se prema predviđenom planu. Procedura izrade UPU-a naselja Moča je završena, a očekuje se da će biti dio dnevnog reda na sjednici Gradskog vijeća u drugoj polovici 2022. god. U tijeku je izrada Akcijskog planove za energetski i klimatski održiv razvoj - SECAP.

1. **IZVJEŠĆE O NAPREDKU U PROVEDBI MJERA**

Provedbeni program sukladno opisanim prioritetima i definiranim razvojnim potrebama u promatranom razdoblju doprinio je ostvarenju zacrtanih ciljeva javnih politika, koje se iznose u analizi po mjerama.

**MJERA 1.: Prostorno i urbanističko planiranje**

**Svrha provedbe mjere**

Kvalitetnom provedbom mjere Prostorno i urbanističko planiranje stvorit će se preduvjeti za dugoročni održivi razvoj Grada Makarske u svrhu povećanja kvalitete života svih skupina građana Grada Makarske. Provedbom aktivnosti izdavanja građevinskih i lokacijskih dozvola i drugih akata vezanih za izgradnju na području Grada Makarske te aktivnosti vezanih za prostorno planiranje pridonijet će se unapređenju i održivom korištenju prostora i uspostavi integriranog urbanog planiranja za učinkovito upravljanje prostorom i imovinom čime će se pridonijeti ostvarenju RS2., SC6. demografskoj revitalizaciji i boljem položaju obitelji.

**AKTIVNOSTI**

* izdavanje građevinskih i uporabnih dozvola i drugih akata iz djelokruga prostornog planiranja i građenja
* aktivnosti vezane za izradu i donošenje prostorno - planske dokumentacije

|  |  |  |  |  |
| --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 12.mj. 2022. | Ostvarena vrijednost  6.mj. 2022. | Ciljna vrijednost  12.mj. 2025. |
| broj izdanih građevinskih dozvola | 100 | 100 | 33 | 100 |
| broj izdanih uporabnih dozvola | 150 | 120 | 39 | 50 |
| broj donesenih/usklađenih prostornih planova | 1 | 5 | 0 | 2 |

Predviđeni iznos: 2.600.000,00 kn

Iskorišteni iznos: n/p

Poveznica na izvor financiranja u proračunu JLS: A191000 Izrada prostorno planske dokumentacije - K100001

**Opis statusa provedbe mjere:** Prema podatcima dobivenim iz Središnjeg sustava za izdavanje dozvola – eDozvola, za prvih šest mjeseci 2022. godine, broj izdanih građevinskih dozvola iznosi 33, a broj izdanih uporabnih dozvola 39. Dinamika rješavanja predmeta ovisi o broju zahtjeva predanih od strane podnositelja što utječe na ostvarenje postavljene ciljane vrijednosti. Rad se odvija uobičajenom dinamikom.

Procedura izmjena i dopuna Prostornog plana je u tijeku i odvija se prema predviđenom planu. Procedura izrade UPU-a naselja Moča je završena, a očekuje se da će biti dio dnevnog reda na sjednici Gradskog vijeća u drugoj polovici 2022. god.

**MJERA 2.: Komunalno gospodarstvo i stanovanje**

**Svrha provedbe mjere**

S obzirom na to da je komunalno gospodarstvo kao djelatnost osobito područje gospodarstva koje obuhvaća djelatnosti kojima se građanima i gospodarskim subjektima isporučuju javne usluge važne za neposredno ostvarivanje njihovih potreba, odnosno gradi i održava komunalna infrastruktura, gospodari objektima javne i poslovne namjene, uređuje, razvijaju i održivo koriste javne i zelene površine, razvija održivi sustav gospodarenja otpadom, razvija i modernizira turistička infrastruktura te uspostavlja održivi sustav vodoopskrbe i odvodnje izravno će se doprinijeti RS3. ZELENA I DIGITALNA TRANZICIJA SC8. Ekološka i energetska tranzicija za klimatsku neutralnost.

**AKTIVNOSTI**

* izgradnja i održavanje komunalne infrastrukture
* gospodarenje objektima javne i poslovne namjene
* uređenje, razvoj i održivo korištenje javnih i zelenih površina
* razvoj održivog sustava gospodarenja otpadom
* razvoj i modernizacija turističke infrastrukture
* razvoj i uspostavljanje sustava oborinske odvodnje

|  |  |  |  |  |
| --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 12.mj. 2022. | Ostvarena vrijednost 6.mj. 2022. | Ciljna vrijednost  12.mj. 2025. |
| broj novoizgrađenih dječjih igrališta | 0 | 1 | 0 | 0 |
| broj energetski obnovljenih objekata javne namjene | 1 | 1 | 0 | 0 |
| km novoizgrađene i rekonstruirane komunalne infrastrukture | 2,5 | 1,5 | 0,375 | 1 |

Predviđeni iznos: 37.900.000,00 kn

Iskorišteni iznos: 33.707,48 kn

Poveznica na izvor financiranja u proračunu JLS: A111000 Građenje objekata i uređaja za javne površine - K100008, K100045; A111002 Građenje objekata i uređaja za nerazvrstane ceste - K100015, K100041, K100043, K100058, K100062, K100065,

K100066; A171000 Adaptacija i sanacija objekata - K100017

**Opis statusa provedbe mjere:** U tijeku je izrada projekta interijera za objekt javne namjene, zbog čega su radovi energetske obnove privremeno zaustavljeni. U izvještajnom razdoblju nije se krenulo sa izgradnjom novog dječjeg igrališta.

Izgradnja komunalne infrastrukture će biti gotova do kraja godine.

**MJERA 3.: Odgoj, obrazovanje, demografija i briga o mladima**

**Svrha provedbe mjere**

Svrha mjere Odgoj, obrazovanje, demografija i briga o mladima je podizanje socijalne sigurnosti obitelji s djecom i promicanje društveno odgovornog ponašanja koje kreira pozitivno okruženje za obiteljski život te potiče mlade obitelji za ostanak u svojoj zajednici, poticati roditeljstvo i skrb o članovima obitelji te stvaranje boljih uvjeta za poboljšanje kvalitete života svih građana te uključivanje mladih kao i marginaliziranih osoba i to kroz aktivnosti modernizacije i unapređenja obrazovne i odgojne infrastrukture, provedbe programa cjeloživotnog obrazovanja, aktivnosti vezane za odgoj, obrazovanje i tehničku kulturu, unapređenje uvjeta i programa za odgoj i obrazovanje, stipendiranje u obrazovanju, redovnu djelatnost vrtića i osnovnih škola, unapređenje uvjeta za djelovanje mladih, provedbu natalitetnih i demografskih politika kako bi se u konačnici pridonijelo RS2. JAČANJE OTPORNOSTI NA KRIZE te RS1. ODRŽIVO GOSPODARSTVO I DRUŠTVO.

**AKTIVNOSTI**

* modernizacija i unapređenje obrazovne i odgojne infrastrukture
* provedba programa cjeloživotnog obrazovanja
* aktivnosti vezane za odgoj, obrazovanje i tehničku kulturu
* unapređenje uvjeta i programa za odgoj i obrazovanje
* stipendije u obrazovanju
* redovna djelatnost vrtića i osnovnih škola
* unapređenje uvjeta za djelovanje mladih
* provedba natalitetnih i demografskih politika

|  |  |  |  |  |
| --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 12.mj. 2022. | Ostvarena vrijednost 6.mj. 2022. | Ciljna vrijednost  12.mj. 2025. |
| broj stipendista - studenata | 33 | 35 | 0 | 40 |
| udio učenika kojima je omogućena jednosmj. nastava | 0 | 0 | 0 | 650 |
| ukupan broj upisane djece u vrtić | 577 | 690 | 0 | 690 |

Predviđeni iznos: 92.557.554,00 kn

Iskorišteni iznos: n/p

Poveznica na izvor financiranja u proračunu JLS: A041000 Osnovno školstvo do nivoa minimalnog standarda- A100001, A041001; A041002 Srednjoškolsko obrazovanje- A100001, A100002, A100005; A041003 Visokoškolsko obrazovanje - A100004, A100005; A041005 Osnovno školstvo – ostalo - A100003, A100004, A100006, A100007; A071000 Pomoć kućanstvima - A100001, A100005

**Opis statusa provedbe mjere:** Početkom akademske godine (rujan) se raspisuje Javni natječaj za dodjelu jednokratnih studentskih potpora u akademskoj godini 2022/2023. U 2021/2022 je dodijeljeno ukupno 33, a posebnom odlukom Gradonačelnika sukladno članku 26. stavak 2. Pravilnika o stipendiranju i dodjeli studentskih novčanih potpora studentima s područja Grada Makarske ("Glasnik Grada Makarske", br. 13/15) dodijeljene su 2 dodatne stipendije, što ih čini ukupno 35 za 2021./2022. godinu.

Poništilo se rješenje o upisu djece rane i predškolske dobi u programu predškolskog odgoja i obrazovanja za predškolsku godinu 2022/2023.

Još uvijek nisu osigurani dodatni prostori za jednosmjenski rad.

**MJERA 4.: Socijalna skrb**

**Svrha provedbe mjere**

Svrha ove mjere je približavanje jednakih šansi i uključivanje mladih, nezaposlenih, isključenih i starijih osoba. Svrha je i smanjivanje rizika od siromaštva i socijalne isključenosti marginaliziranih skupina, izbjegavanje marginalizacije u društvu te postizanje društvene kohezije koja je osnovni uvjet za socijalnu pravdu, demokratsku sigurnost i održiv razvoj. Navedeno će se ostvariti provedbom aktivnosti vezanih za pružanje socijalne skrbi osjetljivim skupinama, dodjele subvencija, pomoći i donacija, pružanja socijalne zaštite i unaprjeđenja kvalitete života građana, unaprjeđenja društvene infrastrukture za pružanje socijalne skrbi i zaštite kako bi se pridonijelo RS2. JAČANJE OTPORNOSTI NA KRIZE.

**AKTIVNOSTI**

* aktivnosti vezane za pružanje socijalne skrbi osjetljivim skupinama
* dodjela subvencija, pomoći i donacija
* pružanje socijalne zaštite i unaprjeđenje kvalitete života građana
* unaprjeđenje društvene infrastrukture za pružanje socijalne skrbi i zaštite

|  |  |  |  |  |
| --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 12.mj. 2022. | Ostvarena vrijednost 6.mj. 2022. | Ciljna vrijednost  12.mj. 2025. |
| broj korisnika stalne pomoći | 87 | 88 | 92 | 90 |
| broj potpora | 14 | 18 | 19 | 18 |
| broj programa, projekata koje provode udruge | 20 | 24 | 22 | 25 |

Predviđeni iznos: 10.055.000,00 kn

Iskorišteni iznos: 238.543,15 kn

Poveznica na izvor financiranja u proračunu JLS: A071000 Pomoć Kućanstvima - A100001, A100003, A100007; A071003 Pomoći udrugama i ostalim neprofitnim organizacijama - A1000012; A071004 Ostale tekuće donacije - A100001

**Opis statusa provedbe mjera:** Mjesečno sufinanciramo troškove stanovanja (struja, voda, smeće, stambena pričuva i podstanarstvo) i priznajemo jednokratnu naknadu korisniku koji zbog trenutnih okolnosti ili bolesti ne može ostvariti egzistenciju. U izvještajnom razdoblju realizirano je ukupno 13 programa i 9 projekata udruga iz zdravstva i socijalne skrbi.

**MJERA 5.: Kultura, tjelesna kultura i sport**

**Svrha provedbe mjere**

U svrhu podizanja životnog standarda i kvalitete života svih građana potrebno je poticati djelatnosti kulture, tjelesne kulture i sporta s obzirom da su nerazdvojne sastavnice prosperitetnog društva. Područje kulture ključan je element društvenog razvoja. Predmetnom mjerom poticat će se pametan, održiv i uključiv rast društva u cjelini kroz promicanje aktivnog života svih dobnih skupina građana kroz sport i rekreaciju, poticanje sportskih talenata, poboljšanje kvalitete sportske i rekreativne infrastrukture kako bi se pridonijelo RS1. ODRŽIVO GOSPODARSTVO I DRUŠTVO i RS2. JAČANJE OTPORNOSTI NA KRIZE.

**AKTIVNOSTI**

* ulaganja u zaštitu kulturne baštine te očuvanje i promocija kulturnih i povijesnih vrijednosti
* obnova, valorizacija i unapređenje infrastrukture i sadržaja u kulturi
* poticanje razvoja sporta i rekreacije te unapređenje sportske infrastrukture
* promicanje kulture i kulturnih programa i sadržaja

|  |  |  |  |  |
| --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 12.mj. 2022. | Ostvarena vrijednost 6.mj. 2022. | Ciljna vrijednost  12.mj. 2025. |
| broj objekata kulturne namjene | 6 | 6 | 6 | 8 |
| broj manifestacija koje organizira Grad | 10 | 10 | 5 | 12 |
| broj programa, projekata koje provode udruge | 45 | 50 | 20 | 60 |

Predviđeni iznos: 36.891.900,00 kn

Iskorišteni iznos: 701.884,25 kn

Poveznica na izvor financiranja u proračunu JLS: A03 1000 Program ustanova u kulturi - A100001, A100003, A100004; A03 1001 Programi organizacije manifestacija iz kulture - A100001, A100002, A100010; A03 1003 Ostali kulturni programi - A100012;

A031002 Programi potpora u kulturi - A100010, A100014; A061001 Program zajednice športskih udruga Grada Makarske - A100001, A100003; A061000 Djelatnost ustanove Gradski sportski centar – A100001

**Opis statusa provedbe mjera:** Odlukom o dodjeli financijskih sredstava namijenjenih financiranju programa/projekta /manifestacije od interesa za opće dobro iz proračuna Grada Makarske u 2022 g. u prvih 6 mj. je održano 12 programa i manifestacija iz kulture i sporta, te 8 redovnih programa. Manifestacije u organizaciji Grada koje su se realizirale u izvještajnom razdoblju su: WTA turnir, Uskršnji doručak, Dan državnosti, ožujak u ARTA, obilježavanje 22. travnja. U izvještajnom razdoblju nisu započeli radovi na izgradnji nova dva objekta za kulturnu namjenu.

**MJERA 6. Zaštita okoliša, klimatske promjene, energetska učinkovitost i obnovljivi izvori energije**

**Svrha provedbe mjere**

Svrha provedbe mjere Zaštita okoliša, klimatske promjene, energetska učinkovitost i obnovljivi izvori energije je očuvanje prirode, obnovljivih prirodnih resursa, voda, šuma, tla i mora kao osnova održivog i uključivog rasta. Predmetnom mjerom ispunjavaju se ciljevi tranzicije na nisko ugljični razvoj, zaštitu okoliša i smanjivanje rizika od klimatskih promjena na način koji je sukladan provedbi Europskog zelenog plana kako bi se pridonijelo klimatskoj neutralnosti i ispunjavanju ciljeva održivog razvoja iz Programa Ujedinjenih naroda za održiv razvoj 2030. Svrha mjere je povećanje djelotvornosti u gospodarenju komunalnim otpadom i priprema za prijelaz na kružno gospodarstvo, kvalitetno i održivo upravljanje vodama, razvoj kružnog gospodarenja prostorom i zgradama, razvoj zelene infrastrukture te očuvanje i poboljšanje bioraznolikosti te održivo upravljanje ekosustavima, prirodnim dobrima. Provedbom mjere izravno se doprinosi NRS RS3. ZELENA I DIGITALNA TRANZICIJA.

**AKTIVNOSTI**

* razvoj održivog sustava gospodarenja otpadom
* unapređenje i očuvanje kvalitete okoliša i prirode
* povećanje energetske učinkovitosti i korištenja obnovljivih izvora energije u javnom, privatnom i civilnom sektoru
* učinkovito gospodarenje energijom i prirodnim resursima

|  |  |  |  |  |
| --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 12.mj. 2022. | Ostvarena vrijednost 6.mj. 2022. | Ciljana vrijednost 12.mj. 2025. |
| broj novoizgrađenih građevina za gospodarenje otpadom | 0 | 1 | 0 | 0 |
| količina prikupljenog recikliranog otpada | 1220 | 1220 | 602,63 | 1500 |
| broj energetski obnovljenih objekata javne namjene | 1 | 0 | 0 | 0 |

Predviđeni iznos: 6.446.250,00 kn

Iskorišteni iznos: n/p

Poveznica na izvor financiranja u proračunu JLS: A151000 Zbrinjavanje komunalnog otpada - K100002, K100007, K100006

**Opis statusa provedbe mjera:** U tijeku su imovinsko pravni poslovi radi rješavanja pitanja vlasništva zemljišta na kojem je planirana izgradnja reciklažnog dvorišta. U tijeku je izrada projekta interijera, pa su radovi energetske obnove na zgradi javne namjene privremeno zaustavljeni. Količine reciklabilnog otpada prikupljeno u ovom izvještajnom razdoblju odgovaraju predviđenim količinama.

**MJERA 7.: Civilna zaštita**

**Svrha provedbe mjere**

Svrha mjere Civilna zaštita je smanjenje rizika od katastrofa, kao i djelotvorno i pravovremeno suočavanje s njihovim posljedicama, što uključuje kontinuirano unaprjeđivanje sposobnosti sustava civilne zaštite, koordinaciju i podizanje sposobnosti među svim dionicima sustava Civilne zaštite ne samo na lokalnom području, već i županijskom i državnom. Provedbom mjere unapređuje se sustav zaštite i spašavanja, vatrogasna i civilna zaštite, poboljšava opremljenost i kapaciteti protupožarnih snaga te se jača organizacija i redovan rad sustava zaštite i spašavanja na području Grada Makarske.

**AKTIVNOSTI**

* unapređenje sustava zaštite i spašavanja
* aktivnosti vezane za pružanje vatrogasne i civilne zaštite
* poboljšanje opremljenosti i kapaciteta protupožarnih snaga
* organizacija i redovan rad sustava zaštite i spašavanja na području samoupravne jedinice i sl.

|  |  |  |  |  |
| --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 12.mj. 2022. | Ostvarena  vrijednost 6.mj. 2022. | Ciljna vrijednost 12.mj. 2025. |
| broj novih vozila | 0 | 1 | 1 | 0 |
| ukupan broj pripadnika sustava civilne zaštite na području JLS | 186 | 186 | 183 | 186 |
| broj intervencija zaštite i spašavanja | 216 | 216 | 207 | 216 |

Predviđeni iznos: 20.959.678,00 kn

Iskorišteni iznos: 3.426.440,44 kn

Poveznica na izvor financiranja u proračunu JLS: A081000 Redovna djelatnost DVD Makarska - A100001; A081001 Civilna zaštita - A100001;A081002 Gorska služba spašavana - A100001; A081005 Hrvatski crveni križ - A100001; A081008 Ljetno dežurstvo policije - A100001; A081009 Redovna djelatnost JVP Makarska - A100001

**Opis statusa provedbe mjera:** DVD Makarska - nabavljeno vatrogasno navalno vozilo 3000 lit vode. Crveni križ - nabavljen kombi.

Redovan rad u JVP Grada Makarske je organiziran u 4 smjene po 6 djelatnika u smjeni, u turnusima 12/24-12/48 tijekom cijele godine.

U ljetnim mjesecima dodatno organiziran rad 5 sezonskih vatrogasaca u DVD- Grada Makarske od 01.05. do 31.09.

**MJERA 8.: Promet i održavanje javnih prometnica Svrha provedbe mjere**

**Svrha provedbe mjere**

Promet i održavanje javnih prometnica je pokretanje razmjene dobara te omogućavanje bolje pristupačnosti svim institucionalnim, društvenim, gospodarskim, zdravstvenim, turističkim, kulturnim i drugim sadržajima te konačno povećanje kvalitete života ljudi u svrhu stvaranja novih radnih mjesta. Ovom mjerom promiče se autonomni sustav za mobilnost i pametno upravljanje prometom te opskrba održivim alternativnim gorivima u prometu, kao i povećanje digitalne mobilnosti olakšavanjem pristupa informacijskim i komunikacijskim tehnologijama uz integraciju fizičkih i digitalnih sustava, potiče se električna mobilnost, razvoj mreže električnih punionica. Mjerom će se riješiti problem pretjeranog oslanjanja na automobilski prijevoz, unaprijedit će se i izgraditi prometna infrastruktura te razviti lokalna prometna mreža i javni prijevoz, unaprijediti sustav parkinga te razviti biciklistički promet. Kroz sve aktivnosti provodit će se načela smanjenja emisija stakleničkih plinova te u konačnici provedbom mjere pridonijet će se RS3. ZELENA I DIGITALNA TRANZICIJA.

**AKTIVNOSTI**

* unaprjeđenje i izgradnja prometne infrastrukture
* razvoj lokalne prometne mreže i javnog prijevoza
* razvoj i poboljšanje uvjeta za siguran promet
* unapređenje sustava parkinga i uspostava javnih garaža
* razvoj pješačkog i biciklističkog prometa

|  |  |  |  |  |
| --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 12.mj. 2022. | Ostvarena vrijednost 6.mj. 2022. | Ciljna vrijednost 12.mj. 2025. |
| km novih biciklističkih staza | 0 | 0 | 0 | 0 |
| km novih pješačkih staza | 0 | 1.2 | 0 | 0 |
| broj novoizgrađenih parkirališnih mjesta | 0 | 100 | 0 | 100 |

Predviđeni iznos: 12.750.000,00 kn

Iskorišteni iznos: n/p

Poveznica na izvor financiranja u proračunu JLS: A111000 Građenje objekata i uređaja za javne površine - K100037, K100036; A131002 Izrada tehničke dokumentacije – K100001

**Opis statusa provedbe mjera:** Javna nabava za odabir izvođača radova na adaptaciji staza u Biokovskom botaničkom vrtu je u tijeku. U ovom izvještajnom razdoblju nije osigurano nijedno novo parkirališno mjesto na području Grada.

**MJERA 9.: Gospodarski razvoj**

**Svrha provedbe mjere**

Svrha mjere Gospodarstvo je povećanje konkurentnosti gospodarstva na području Grada Makarske. Isto će se postići unaprjeđenjem procesa i postupaka s kojima se poduzetništvo susreće te podrškom razvoju konkurentnog, tehnološki naprednog i izvozno orijentiranog gospodarstva temeljenog na znanju, inovacijama i primjeni naprednih tehnologija. Mjerom će se promicati zelena i digitalna tranzicija gospodarstva, unaprijediti poslovno okruženje i kvaliteta upravljanja u javnom sektoru te razvoj učinkovitog ekosustava za poduzetnike, poticat će se razvoj kružnog gospodarstva te ulaganja u istraživanje, tehnološki razvoj i inovacije, a posebno će se poticati međusektorska suradnja. U svrhu osiguravanja uloge u zelenom i digitalnom gospodarskom rastu i razvoju malim i srednjim poduzetnicima Grada Makarske radit će se na stvaranju učinkovitog gospodarskog ekosustava s razvijenom polovnom i istraživačkom infrastrukturom i poslovnim potpornim institucijama, što će u konačnici potaknuti razvoj poduzetništva i vještina, modernizaciju i internacionalizaciju poslovanja. provedbom mjere razvijat će se istraživački kapaciteti s naglaskom na ljudske potencijale osobito u STEM područjima.

**AKTIVNOSTI**

* poticanje razvoja gospodarstva i poduzetništva
* unapređenje poduzetničkog okruženja 9.3. Razvoj i pružanje potpora poduzetničkim institucijama i MSP-ovima
* unapređenje i razvoj poduzetničke infrastrukture
* poticanje kreativnih industrija, poticanje održivog razvoja poljoprivrede i ribarstva

|  |  |  |  |  |
| --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 12.mj. 2022. | Ostvarena vrijednost 06.mj. 2022. | Ciljna vrijednost 12.mj. 2025. |
| broj korisnika potpore za MSP | 1 | 1 | 1 | 1 |
| ukupan broj poduzetnika kojima je pružena besplatna usluga savjetovanja | 635 | 700 | 704 | 850 |
| ukupan broj izrađenih poslovnih planova | 47 | 55 | 69 | 68 |

Predviđeni iznos: 1.902.450,00 kn

Iskorišteni iznos: 247.900,93

Poveznica na izvor financiranja u proračunu JLS: A011002 Poticanje malog i srednjeg poduzetništva - A100001;A011004 Projekti i razvoj - A100002

**Opis statusa provedbe mjera:** Kroz redovan rad na pripremi i provedbi projekata te savjetodavnim i edukacijskim uslugama iz djelokruga svojih djelatnosti, realizirani su predmetni pokazatelji. Usluge savjetovanja poduzetnika odnose se na pomoć ostvarivanja poticajaja za samozapošljavanje, poticaje za razvoj poduzetništva, izravno financiranje putem HBOR i HAMAG – BICRO, financijsko savjetovanje, strateške analize poslovanja i dr.

Izrada poslovnih planova odnosi se na potrebe financiranja poduzetnika te na potrebe odobravanja koncesija za poduzetnike i udruge.

**MJERA 10.: Lokalna uprava i administracija**

**Svrha provedbe mjere**

Ovom mjerom izgradit će se funkcionalna i otvorena samouprava koja će na svim razinama davati učinkovite odgovore na potrebe društva te doprinositi kvaliteti života svih građana. Upravljanje procesima pružanja javnih usluga, priprema, provedba i praćenje učinaka pojedinih politika na temelju rezultata i dokaza nezaobilazna su sastavnica poslovnog okruženja okrenutog prema jačanju konkurentnosti privatnog sektora. Mjerom će se optimizirati i digitalizirati usluga i proces lokalne samouprave, unaprijediti ljudski resursi, podići kvaliteta i pojednostavniti pisana i elektronička komunikacija Grada Makarske i ostalih proračunskih korisnika. Mjerom će se provoditi aktivnosti digitalizacije i modernizacije lokalne samouprave te pojednostavniti administrativno okruženje, a sve s ciljem ostvarenja RS1. ODRŽIVO GOSPODARSTVO I DRUŠTVO i RS3. ZELENA I DIGITALNA TRANZICIJA.

**AKTIVNOSTI**

* unapređenje sustava strateškog planiranja
* jačanje kompetencija i unapređenje sustava lokalne samouprave
* digitalizacija usluga lokalne samouprave
* priprema i provedba projekata za sufinanciranje sredstvima ESI Fondova
* Jačanje transparentnosti javnih usluga

|  |  |  |  |  |
| --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 12.mj. 2022. | Ostvarena vrijednost 6.mj. 2022. | Ciljna vrijednost 12.mj. 2025. |
| broj zaposlenika koji su sudjelovali na stručnim seminarima | 10 | 8 | 30 | 8 |
| broj digitaliziranih usluga koje pružaju upravna tijela JLS | 2 | 3 | 1 | 0 |
| broj strateško-planskih dokumenata | 0 | 0 | 0 | 0 |

Predviđeni iznos: 53.785.400,00 kn

Iskorišteni iznos: 36.267,63 kn

Poveznica na izvor financiranja u proračunu JLS: A011000 Troškovi plaća i materijalni troškovi uprave - A100001; A011007 Digitalizacija gradske uprave - K100001: A011004 Projekti i razvoj - A100002

**Opis statusa provedbe mjera:** S ciljem uvođenja novih digitalnih procesa za rad unutar Grada počelo se i sa edukacijama zaposlenika, a osim navedenog zaposlenici su sudjelovali na seminarima iz domene područja posla kojeg obavljaju. U tijeku je procedura pripreme postupka javne nabave nakon Odluke o sufinanciranju projekta Digitalizacija Gradske uprave Grada Makarske dobivene na natječaju FZOEU-a. Usluga digitalnog plaćanja parkinga preko aplikacije Keks Pay puštena u upotrebu. Procedura izmjena i dopuna Prostornog plana je u tijeku i odvija se prema predviđenom planu. Procedura izrade UPU-a naselja Moča je završena, a očekuje se da će biti dio dnevnog reda na sjednici Gradskog vijeća u drugoj polovici 2022. god. U tijeku je izrada Akcijskog planove za energetski i klimatski održiv razvoj - SECAP.

**MJERA 11.: Zdravstvo i zdravstvena zaštita**

**Svrha provedbe mjere**

Provedbom mjere podiže se razina zdravstvene zaštite i razina kvalitete života svih građana. Dostupnost, kvaliteta i učinkovitost zdravstvene zaštite osnovne su vrijednosti modernih zdravstvenih sustava te su u središtu aktivnosti mjere obzirom je zdravlje ključan preduvjet za gospodarski i društveni razvoj. Ono pridonosi povećanoj produktivnosti i učinkovitoj radnoj snazi, a koristi svim sektorima i cijelome društvu. Posebna pažnja je na poboljšanju kvalitete upravljanja u cjelokupnom zdravstvenom sustavu radi povećanja učinkovitosti i djelotvornosti u korištenju ograničenih ljudskih i financijskih resursa. Razvijat će se i potencijal zdravstvenog turizma. Mjera promiče i horizontalne aktivnosti vezane za zaštitu i unaprjeđenje zdravlja građana, sve s ciljem ostvarenja RS2. JAČANJE OTPORNOSTI NA KRIZE.

**AKTIVNOSTI**

* aktivnosti vezane za zaštitu i unaprjeđenje zdravlja građana
* poboljšanje sustava pružanja javnih zdravstvenih usluga
* unaprjeđenje dostupnosti usluga zdravstvene zaštite
* poboljšanje opremljenosti i unaprjeđivanje uvjeta za pružanje zdravstvenih usluga
* unaprjeđenje kvalitete zdravstvenih usluga i sl.

|  |  |  |  |  |
| --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 12.mj. 2022. | Ostvarena vrijednost 06.mj. 2022. | Ciljna vrijednost 12.mj. 2025. |
| unapređenje dostupnosti zdravstvenih usluga | 4 | 4 | 3 | 4 |

Predviđeni iznos:2.550.000,00

Iskorišteni iznos: 491.755,10 kn

Poveznica na izvor financiranja u proračunu JLS: A081003 Pomoći zdravstvenim organizacijama - A100001, A100002

**Opis statusa provedbe mjera:** Grad Makarska je osigurao financiranje Tima 2 u Hitnoj pomoći, Kardiologe i medicinsku sestru kao i rendgenologe s medicinskom sestrom. U planu je još financiranje i dječjeg kirurga.

**MJERA 12.: Turizam**

**Svrha provedbe mjere**

Ovom mjerom provodit će se aktivnosti sa svrhom održivosti, inovativnosti i otpornosti hrvatskog turizma. Ključno, poticat će se ulaganja u javnu turističku infrastrukturu, uključujući i muzeje te centre za posjetitelje. Posebno će se ulagati u infrastrukturu povezanu s valorizacijom kulturne, povijesne i prirodne baštine, sukladno pametnoj mikro-regionalnoj specijalizaciji funkcionalnih i održivih turističkih regija. Posebna će se podrška dati institucijama i turističkim tvrtkama kako bi prilagodile svoje usluge i ispunile radne uvjete u smislu zdravlja, sigurnosti i obnove povjerenja potrošača i ostvarile zajednička nastojanja za oporavak turizma, uključujuću spremnost na krizu i sustave upravljanja, protokole i vještine.

**AKTIVNOSTI**

* aktivnosti vezane za poticanje razvoja poduzetništva i gospodarstva
* poticanje održivog razvoja turizma
* turistička valorizacija i prezentacija kulturne i prirodne baštine, gastronomske i enološke ponude
* povećanje multiplikacijskih učinaka turizma na područja poljoprivrede, digitalizacije, prometa, Energije i okoliša te sporta i kreativnih industrija
* međusektorska suradnja

|  |  |  |  |  |
| --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 12. mj. 2022. | Ostvarena vrijednost 06.mj. 2022. | Ciljna vrijednost 12.mj. 2025. |
| primjena zaštićenog područja u turističke svrhe | 0 | 1 | 0 | 0 |
| broj strateško-planskih dokumenata | 0 | 1 | 0 | 0 |

Predviđeni iznos: 3.195.000,00 kn

Iskorišteni iznos: n/p

Poveznica na izvor financiranja u proračunu JLS: A111000 Građenje objekata i uređaja za javne površine - K100048; A0151000 Zbrinjavanje komunalnog otpada – T100001

**Opis statusa provedbe mjera:** U tijeku je provedba projekta Endemic Pathway koji za cilj ima stvaranje nove zajedničke turističke ponude u zaštićenim područjima: Biokovski botanički vrt Kotišina, Tivatska Solila te Park prirode Hutovo Blato. Projekt se provodi u suradnji sa partnerima iz Crne Gore i Bosne i Hercegovine. Procedura izmjena i dopuna Prostornog plana je u tijeku i odvija se prema predviđenom planu. Procedura izrade UPU-a naselja Moča je završena, a očekuje se da će biti dio dnevnog reda na sjednici Gradskog vijeća u drugoj polovici 2022. god. U tijeku je izrada Akcijskog planove za energetski i klimatski održiv razvoj - SECAP.

1. **DOPRINOS OSTVARENJU CILJEVA JAVNIH POLITIKA**

Najvažniji rezultati u izvještajnom razdoblju:

* U tijeku je izrada tri strateško-planska dokumenta: Strategija razvoja kulturnog turizma, Akcijski plan energetski održivog razvitka i prilagodbe klimatskim promjenama - SECAP, UPU Moča, u tijeku su izmjene i dopune Prostornog plana Grada Makarske.
* U tijeku je digitalizacija rada Gradske uprave Grada Makarske i priprema za digitalizacije arhive (građevinskih akata) Grada Makarske u ISPU sustav.
* Nabavljeno je novo navalno vatrogasno vozilo.
* U završnoj fazi je realizacija projekta Izgradnja vrtića i jaslica Zelenka sa pripadajućim dječjim igralištem čime će se doprinijeti zadovoljavanju svih potreba RPOO.
* U početnoj fazi je provedba projekta Sunčane elektrane Gradske sportske dvorane Makarska čime se izravno doprinosi postizanju više mjera definiranih Provedbenim programom.
* Usluga digitalnog plaćanja parkinga preko aplikacije Keks Pay puštena u upotrebu.
* U tijeku je revitalizacija stare gradske jezgre.
* Uvedeni su novi kulturni projekati/programi u turizmu
* U tijeku je razvoj projekata usmjerenih energetski održivom razvitku: osnivanje zelenog ureda, donesen je plan ozelenjivanja javnih površina (sadnja preko 300 stabala), u izradi je Katastar zelenih površina.
* Uvedene su četiri nove socijalne potpore: pravo na mjesečni novčani iznos podnositelju zahtjeva čiji je član kućanstva pelena za inkontinenciju, pravo na jednokratnu studentsku potporu redovitom studentu, pravo na naknadu troškova prijevoza učenika srednje škole, pravo na novčani poklon Grada Makarske posvojitelju te pravo na sufinanciranje troškova medicinski pomognute oplodnje.